UŽASNO SKANDALOZNO I BRUTALNO GLAMUROZNO
CELEBRITY
POLICIJSKA POSTAJA DONGBU
Šefe.
PRIJENOS UŽIVO SEO A-RI ČETVRTI DAN
U pitanju je droga.
Moramo to istražiti.
Na temelju čega? Podataka od duha?
Daje vrlo specifične podatke. Moramo ih provjeriti.
Čuo sam da je umrla prije tri mjeseca.
Budalo, što si ti, šaman?
A ako još nije mrtva?
-Što ako je živa? -Onda je dovedi ovamo živu!
Slušaj,
znam za ovo. Rekla mi je žena.
Možda je neka psina. Zašto da se miješamo?
Dotična je službeno mrtva!
Nije li to zato što bismo se namjerili na Taegang?
-Što? -Mislim da ih dobro poznajete.
Odvjetnička tvrtka Taegang. Jin Tae-jeon.
-Zato je onaj put… -Jang, začepi!
Onaj put?
Onaj put, što?
Što pokušavaš reći?
MRTVI CELEBRITY RADI PRIJENOS UŽIVO
Što mislite?
Jeste li iznenađeni? Ili…
„Naravno da će biti nevaljali.”
Jeste li to mislili?
Da, gospodine.
Da, svi već radimo na tome.
Uklonite račun. Neka izgleda kao da je hakiran.
Ovamo. Ubaci je ovdje.
-Pažljivo. -Upadaj.
Pažljivo.
Upadaj.
Hajde, brzo!
-Jae-hun, javi mi kad izađeš. -Hoću.
A-ri, ovuda.
A-ri, hajde!
Znači, zataškat ćemo to?
Bez policije ili hitne?
Ti jebena kujo, rekao sam ti da…
Da se nisi usudio!
A-ri, trenutno nemam pravi odgovor,
ali moram te uvjeriti.
Nitko neće nastradati, obećavam.
Čovječe, ovuda, rekao sam ti.
-Ovuda! -A-ri, molim te.
Stani!
Iskreno, bila sam
malo šokirana.
Zbog toga što se dogodilo?
Ne.
Zbog svega što je uslijedilo poslije.
Zaista, svaki dan nakon toga
pratile su me misli:
„Žao mi je, nije mi žao.”
„Život nije fer.”
#ŽAO_MI_JE_NIJE_MI_ŽAO #ŽIVOT_NIJE_FER
Dragi.
Kako je prošlo? Je li mu dobro?
Bio je u šoku. Mislim da će biti dobro.
Jesi siguran?
Gotovi smo ako netko strada. Zar to ne znaš?
Naravno da sam siguran.
Kako je Chae-hee?
Stavila sam je da spava u radnoj sobi.
Vaša majka ne smije saznati.
Kad će već jedanput odrasti?
Ne kažem da se ne smije drogirati.
Ali mora znati kada stati, kao i svi. Zar je to tako teško?
Usput, dušo,
koliko dobro poznaješ Seo A-ri?
-Molim? -Htjela je zvati policiju.
Moramo je ušutkati.
Iz kakve je obitelji?
Može li se s njom razumno razgovarati?
Prijaviti? Čak i ako se nisi drogirala, bila si s njima.
Misliš da ćeš dobro proći?
Pustit ćemo te da potiho izađeš, gubi se!
-Hej, Seo A-ri! -Ha?
Gdje si bila? Dugo te čekam.
-Bila sam… -Znaš što se dogodilo preko noći?
Pun pogodak! Ljudi reagiraju fantastično!
Što?
Dvije tisuće komentara? U jednoj noći?
Vidiš sve ovo?
„Vrhunski smisao za modu.”
„Uzimaš li prednarudžbe? Bilježim se.”
„Kad će isporuka? Jedva čekam! Požuri se, A-ri!”
Ne samo komentari.
Imaš i poruke. 3000 naručenih komada.
-Tri tisuće? -Zbilja?
I ja jedva čekam. Ako se proslaviš, kupi mi torbicu Birkin.
Prvo ja, onda Jeong-sun.
Prvo meni nabavi računalo.
Zaboga, tiho vas dvoje!
Kakve su to sitne strasti? Vas dvoje nemate ambicija.
Ovo je tek početak, kćeri moja.
Seo A-ri.
Ari.&!
Sad samo preostaje da stvoriš svoje modno carstvo!
Coco Chanel, Louis Vuitton, Gucci.
Što…
Dušo, pomama na feedu Seo A-ri. Gle.
Dušo, ozbiljno, sad nije vrijeme da to radiš.
Nego što? Da se odem počupati s njom?
-Ne, ali… -Prestani dizati galamu.
Mili Bože. Kako netko poput tebe vodi posao?
-Gledaj… -Što bi ti bez mene?
Radim to jer sam zabrinut za tebe.
Što ako ta žena stane na put mojoj dragoj?
Seo A-ri? Pusti je.
Da vidimo koliko daleko može.
Nije fora riješiti je se prije nego što nikne.
Kad joj ta mala glava iznikne,
tad će biti najveći gušt da je zgnječim petom.
Vidim da nešto planiraš. Zar ne?
Poznaješ vlasnika kluba Aragon, jel da?
Da, Yong-taea.
Radije provjeri ovo.
Izbrisano je s feeda Jin Chae-hee brzo nakon objave.
Gle, ne izgleda li ti čudno?
Što joj je s očima?
-Nije li ovo kraj nje Seo A-ri? -Da.
Nešto je tu čudno. Želim da saznaš što.
Što sad te blesače…
Da, nađimo se ondje.
Samo želim da zajedno odemo na ručak.
Da, točno.
-Jesi li došao do dr. Kima? -Da, ali imamo problem…
Možeš odmah doći, zar ne?
Da. Vidimo se ondje.
Pozdrav.
Laknulo mi je čuti da se nije zbilo ništa strašno.
Iskreno, do kraja sam se dvoumila,
razmišljala da zovem hitne službe.
Ali ipak nisam mogla.
Bojala sam se da bih i ja mogla nastradati.
Ne znam ni sama što da ti kažem.
I ja se strašno sramim zbog ove situacije.
Razumijem.
Nije bilo samo zbog Chae-hee.
I ja bih postupila kao ti, Si-hyeon.
Oprostite što kasnim.
Dragi, što radiš…
Rekla si da se nalaziš s njom. Štedim vrijeme.
I Jun-kyoung je tu.
Sinoć nam je oboma bilo stresno, zar ne?
Tae-jeon, što je ovo?
Sinoć se zbog okolnosti nismo mogli upoznati.
Osim toga, niste li vas dvoje u nekakvoj vezi?
U tom slučaju, ti bi je trebao predstaviti meni.
Čini se da je došlo do nesporazuma.
G. Han i ja nismo ni na koji način povezani.
Nema potrebe da me se predstavlja.
-Ispričavam se. -Dobro, preskočit ću uvod.
Prije nego što odeš moramo nešto riješiti.
Nije ništa posebno.
Samo mi treba tvoj potpis.
-Dragi! -Ne smije biti neriješenih računa.
Što je to?
Potpuno je legalno
i ništa loše po tebe, Seo A-ri.
Nećeš morati ni čitati.
Je li to zbog onog jučer?
Nekakav ugovor o neotkrivanju podataka?
Brzo shvaćaš.
Onda možeš zamisliti i koliko je velika naknada za tebe.
Čujem da prodaješ stvari…
Oprosti.
Čujem da si pokrenula posao. Zar ne?
Jamačno bi ti dobro došlo novca. Ovo će ti pomoći.
-Samo potpiši ovaj dokument. -Tae-jeon.
-Stani. -Ne.
Neću potpisati.
Ugovor? Naknada?
Zašto bi mi trebalo takvo što?
Odakle vam pravo da to tražite od mene, i to tako bezobrazno?
Nije li tajnost povezana s počiniteljima zločina?
To nisam ja. Nisam učinila ništa loše.
Mislila sam da smo ovdje da razmijenimo isprike.
Nisam očekivala takvu odbojnu prijetnju.
-A-ri. -Gđice Seo A-ri.
Čini se da je došlo do velikog nesporazuma.
Ja i moja supruga
nismo u poziciji da ti se ispričavamo ili prijetimo.
Mi te jedino možemo tolerirati
ili te upozoriti.
Dragi, dosta!
Pa hajde da to riješimo dok smo još velikodušni.
A ako nisi s Jun-kyoungom, odakle ti takav stav?
Društveni status, položaj, nivo. Zar ne znaš za to?
Zar ne znaš što trebaš učiniti?
Sad bi bilo dosta, Tae-jeon.
To što si rekao dovoljno je nisko.
Molim?
Idemo.
Hej, Han Jun-kyoung!
Zato si mi rekao da se nađem s A-ri?
Čak si doveo Jun-kyounga da joj prijetiš?
Provjerio sam je i saznao da živi ispod prosjeka.
Htio sam joj učiniti uslugu i lijepo sve riješiti.
Ali što?
Odbojna prijetnja? Od mene?
Da.
Točno si to učinio.
I Jun-kyoung je točno rekao koliko je to bilo nisko.
Pođi sa mnom. Povest ću te.
-Ne želim. -Znam.
Ali poslušaj me makar jedanput.
Jin Tae-jeon rabi prljave metode, ali rekao je istinu.
Gđice Seo A-ri, nisi u poziciji da se opireš.
Znam kakva si osoba.
No ako napraviš sve po svom, mogla bi nastradati.
Nije me briga.
Napravit ću po svom.
A u ovom trenu želim
ne provesti ni trenutka više s tobom.
Što to radiš?
Koristim drukčiji pristup kad riječi ne pomažu.
Ne želiš provesti ni trenutka više sa mnom?
Bolje bi bilo da se predomisliš.
Samo ćeš tako biti zaštićena.
Razumiješ li?
Ja mogu bez posljedica raditi što poželim, ali ne i ti.
Mogla bi nastradati.
Zato me poslušaj.
Ne želim da opet prođeš kroz nešto takvo.
A pogotovo ne…
preda mnom.
Hej, budalo, bolje čisti!
Yong-tae!
Yong-tae.
-Hej. -Zdravo.
Zašto si došao osobno? Mogao si poslati nekoga.
Tvoj dio za ovaj mjesec.
Posao mi cvjeta zbog mlakonja koje mi šalješ.
Mnogi na ovom svijetu luduju za superautomobilima, ha?
O, Yong-tae.
Što je ovo bilo?
Ha?
Ovo.
Jin Chae-hee.
Nadrogirala se ovdje, zar ne?
Nema šanse.
Ma daj, žena mi je rekla da joj se po očima jasno vidi.
Ma nemaš ti pojma.
Samo je pijana.
Zar ne znaš da čak radi striptiz kad se napije?
Poznata je po tome.
Zbilja?
Toliko se ubije samo od pića?
Prestani s glupostima i gibaj. Moram otvoriti.
Droga u mom klubu?
Zar bih dopustio da me ta kuja upropasti?
Čudno. Moja žena kaže da je jasno k'o dan.
-Valjda je samo puno popila. -Tako je.
Ta me kuja zbilja izluđuje.
Došao je g. Han.
Hej, odakle ti ovako kasno?
Imao sam razlog. Nije li očito?
Razlog?
Pozvao si me onaj dan
jer si mislio da se preda mnom neće opirati.
A, to?
Čovječe, zacijelo se mučiš s njom.
Baš je bila vatrena.
Ne brinem se, rekla je da između vas nema ničega, ali…
Trebaš naći nekoga na svojoj razini.
Krajnje je vrijeme.
Trebao bi se početi brinuti.
Plastična kirurgija Kim Min-chan.
Jun-kyoung.
Nadam se da nećeš pretjerati.
Ja ću to riješiti.
I došao sam u nadi da ćeš ti to riješiti.
Molim?
Kladim se da Chae-hee i Si-hyeon ne znaju.
Koliko mu je loše? Je li u komi? Odumro mu mozak?
Han Jun-kyoung.
DIREKTOR TVRTKE TAEGANG JIN TAE-JEON
Droga, ha?
Možda velika stvar običnim ljudima, ali nama ne.
Lako je to zataškati.
A zašto si se ti umiješao zbog nečeg tako trivijalnog?
Jer nije bilo trivijalno, ha?
Zato si se morao sam pobrinuti za Seo A-ri.
Kog vraga ti sad radiš?
Dovedi to u red prije nego što ja preuzmem.
Stani malo. Sad si pretjerao.
Ovo nije nimalo dobro, Jun-kyoung.
Han Jun-kyoung.
Ovo je tvrtka Taegang,
a ja sam Jin Tae-jeon.
Rekao si da čovjek na tvom položaju nikad ne prijeti.
Imaš pravo. Ne radimo to,
jer što god poželimo, možemo to dobiti.
Tako i ja.
Stoga ovo nije prijetnja. Ovo je prijateljsko upozorenje.
Nadam se da ćeš to riješiti. I da nećeš u to miješati Seo A-ri.
PLASTIČNA KIRURGIJA
Zdravo!
KIRURGIJA KIM MIN-CHAN
Zdravo.
-Izvolite ovo. -Hvala.
-Kako je dr. Kim? Još radi? -Da.
Zašto toliko često radi prekovremeno?
U zadnje vrijeme imamo mnogo pacijenata.
Da, g. Jin.
Radim na tome, ali pacijentovi vitalni…
Dragi, ovdje sam.
Oprostite, nazvat ću vas natrag.
Što ti to radiš? Zašto si ovdje?
Od onog hitnog poziva prije nekoliko noći nisi se vratio kući,
pa sam ti donijela odjeću i hranu.
Tko ti je rekao da vodiš brigu o tome?
Zašto puštate nekoga ovako kasno u bolnicu?
Radite svoj vražji posao!
Oprostite, doktore.
Zašto samo stojiš?
Odlazi.
Oprosti, to si kupila od Ari.&, zar ne?
Jesam. Zašto pitate?
Ona je moja kći.
Ja sam majka Seo A-ri.
-Oprostite. -Hej.
-Hej.
Gle!
I ta je od Ari.&?
-Da, od Ari.&. -Divno!
Ima sjajan smisao za modu.
Kanila sam kupiti majicu, a na kraju sam kupila cijeli komplet.
-Ari.&. -Ari.&?
SEO A-RI SLUŽBENA STRANICA ARI.&
INTERNETSKA TRGOVINA ARI.&
PLETENI KARDIGAN
OGRANIČENA KOLIČINA
LEŽERNI STIL
KOMPLET TRENIRKE
UVIJEK UDOBNO
Imam narudžbu za tebe.
Spremno?
-Spremno je. -Počnimo.
-A ove? -Da.
Ovo sljedeće?
#PROSTRANA_ODJEĆA #ODABIR_SEOARI
OBNOVITE ZALIHE SJAJAN UKUS SEO A-RI
PRATITELJI
NOVI KOMAD OD ARI.&
SVAKODNEVNI IZGLED PLETENI KARDIGAN
TRENIRKA ARI.&
POVRATAK OSNOVAMA JAKNA OD TVIDA ARI.&
VUNA ANGORA ARI.&
SLADAK PULOVER OD VUNE ANGORA
ARI.& 210 000 PRATITELJA
STANJE PRODAJE
A-ri, novi je artikl hit!
Prodali smo već 10 000.
Ovo je ludo!
TVRTKA A.PICKS
Bravo!
Imaš poplavu pratitelja.
Ukupno 271 tisuću.
Davno si prešišala Ji-nu, a danas Angelu.
Samo je pitanje vremena kad ćeš sustići Oh Min-hye.
Zašto si me htio vidjeti?
Imaš mnogo ponuda za rasprodaju i suradnju.
Odabrao sam nekoliko najboljih.
PRIJEDLOG ZA SPONZORSTVO
Želim da Ari.& bude brend, a ne samo korisnički račun.
Želiš reći, da izrađuješ svoju odjeću?
Da. Sve, od dizajna do proizvodnje. Povrh nabavke odjeće u Dongdaemunu.
Ti si baš voliš otežati život.
Gđice Seo A-ri.
Novac je bolje zaraditi lako, a ne teško.
U tome je prava zabava u zarađivanju.
Misliš da je lako izrađivati odjeću?
-Moraš naći tvornicu i… -Znam da je teško.
Ali: „Zar želiš samo novac? Ovaj svijet nudi mnogo više od toga.”
Vjerujem da su to bile tvoje riječi.
Potpuni uspjeh,
viši položaj u društvu, to je ono što želiš?
Ne želim da me se omalovažava.
Zato moram biti uspješna, da.
I pritom ću se pobrinuti da se svi, ama baš svi,
odnose prema meni s poštovanjem.
Stoga…
Ponude za rasprodaju prihvaćaj što rjeđe.
Postat ću veliki hit i sve će ti se to vratiti.
Pa,
volim što imaš velike snove.
Ali, gđice Seo A-ri,
budi oprezna.
U ovom svijetu možeš nastradati ako se previše istakneš.
Kvragu!
Radi li ta kučka sad što god poželi?
Seo A-ri još nije odgovorila na moj komentar.
Je li potpuno luda ili što?
Koji vrag?
Odgovorila je divno na nečiji komentar ispod.
Znači, javno me podjebava?
Kako se usuđuje? Mene?
-Zašto si joj se prva javila? -Misliš da sam htjela?
U vražjem klubu…
Moram je držati na uzdi.
Što ako kučka počne lajati?
Znam. Da je bar netko nije odvukao onamo.
Angela, zar želiš biti dio ekipe Seo A-ri?
Dobivati od nje ostatke?
Što ti je? Od te bezvrijedne kuje?
Ako išta, trebalo bi biti obrnuto.
Što ona ima, a ja nemam?
Ta „bezvrijedna kuja” sad ima više pratitelja nego mi.
Još malo i prestići će Chae-hee!
Zbilja?
A tu ste.
Dugo se nismo čule.
Nije valjda da me ne zovete na sastanke?
Idemo. Imam poduku iz golfa.
Čemu žurba? Sjedni.
Hej, pusti me!
KOMENTARI
Jako je iritantna ta Seo A-ri, zar ne?
Hoćeš da se riješim kučke?
Možeš misliti.
Znala sam.
Zacijelo se jako ljutite.
Ne brinite se zbog Seo A-ri. Uskoro će dobiti što je ide.
Ja sam tu jadnicu dovela u naš svijet.
Ja bih je trebala i maknuti.
Nije li tako?
A-ri! Hej, A-ri!
Pa crveno je!
-Danas se baš čudno ponašaš. -Žao mi je, nisam usredotočena.
Što je bilo? Nešto nije u redu?
Sve je u redu.
Gdje smo ostavile prednarudžbe? U trgovinama 317 i 610?
Da.
Baš si me uplašila.
Kako to mislite, ne možete nam dati robu?
Na računu piše da sam naručila 5000 komada.
Nešto se dogodilo. Uglavnom, ne možemo ti to dati. Navrati idući put.
Ne možete samo to reći i završiti razgovor.
Već smo obradili narudžbe za te prednaručene komade.
-Moramo ih početi dostavljati. -Rekla sam da ne mogu.
Ruke su mi vezane.
Gospođo.
Ne, ne možemo. Prestani me gnjaviti!
Ali to nema nikakvog smisla!
Bilo kako bilo, odgovor je ne.
Gospođo, je li ovo šala?
Prvi smo odabrali ovu haljinu. Kako je možete dati nekom drugom?
Što sam trebala učiniti? Napravili su ekskluzivu!
-Od svega su odabrali baš tu! -Slušajte, gospođo! Kako je to…
Ekskluzivnu kupnju našeg artikla?
Tko? Koji trgovac?
Gospođo!
Besta Room.
Bio je to Besta Room.
Zacijelo ih znate jer ste u istom poslu.
U Dongdaemunu Besta Room vodi glavnu riječ.
Znam da je to za vas velik problem.
Ali nisam imala izbora.
Hwang Yu-ri.
Ako se zamjerim toj kuji, morat ću zatvoriti trgovinu.
A-ri, što ćemo sad? Imamo sve te prednarudžbe i uplate.
Da pogledamo drugdje? Možda netko ima naše artikle.
Zar ne znaš što je ekskluzivna kupnja?
Kamo god otišle,
više nećemo naći te artikle.
-Besta Room, kažeš? -Da.
Ovo su oni kupili.
Dali su ekskluzivnu ponudu za sve artikle
koje je rezervirala perspektivna nova trgovina.
Bože, ta Hwang Yu-ri. Kučka koja zna što radi.
Koja je to nova trgovina?
Kako ono? Ari.& ili Ari.L?
Ari, što?
Bilo je tako nekako, Ari.& ili Ari.L.
Čuo sam da je ime vlasnice A-ri. Seo A-ri.
BESTA ROOM
BESTAROOM_YURI
JUČER SKOCKANO, DANAS LEŽERNO
NIJE LI HLADNO? NEMOJTE SE PREHLADITI
KOMAD ZA SVAKI TEN
HWANG YU-RI, INFLUENCERICA TRGOVINA
BESTA ROOM
ODABIR HWANG YU-RI EKSKLUZIVNO U BESTA ROOMU
BBBFAMOUS
HWANG YU-RI, CELEBRITY S VIŠE PRATITELJA OD SLAVNIH.
IMA DOBAR IMIDŽ I OD BESTA ROOMA NAPRAVILA JE VODEĆU ONLINE TRGOVINU.
USPJEŠNA JE U KINI!
Ono što je ponudila kao ekskluzivno, ja sam prva odabrala.
Sve je ukrala.
Nema nikakvog smisla. Kako je došlo do toga?
„Budi oprezna. Možeš nastradati.”
„Možeš nastradati ako se previše istakneš.”
Točno.
Tako je i bilo. Bio je to svijet
u kojem netko poput mene mora šutjeti i pritajiti se,
bez obzira na to što sam vidjela i pretrpjela.
TIPKA…
NEMAMO OPCIJA. KUJA IM JE NAJVEĆI KUPAC.
ŠEFUJE SVIMA NJIMA.
TRGOVCI U DONGDAEMUNU NE MOGU PROTIV NJE.
A-ri, moramo se požuriti kući.
Da. Radi se o tome da… Ne, nije tako…
Ispričavamo se. Dobit ćete povrat novca.
Već sam rekla da ćemo vam vratiti novac. Poslat ćemo novac na vaš račun!
Ne, dali smo sve od sebe, ali…
Dovraga, što onda želite da učinimo?
Neka je kuja uzela naše proizvode. Mislite da volimo vraćati novac?
Ne možete tako govoriti s kupcima. Uvalit ćete nas u nevolje!
Već smo u nevolji. Znaš li u kolikom smo gubitku?
Otkazuju i ostale narudžbe. Kažu da nam više ne mogu vjerovati.
Što ćemo sad sa svom ovom odjećom?
BESTA ROOM
Kao i obično, nisam mogla ukrotiti svoj temperament.
Nisam to mogla prihvatiti.
Bila sam bijesna. Osjećala sam nepravdu.
Koliko sam se god pitala,
zaključila sam da ništa od toga nisam zaslužila.
Daj, molim te, sitnica.
I meni je išla na živce.
Kanila sam je spustiti na zemlju.
Točno.
Tko bi osim tebe to uspio?
Pokazala si joj koliko je moćan Besta Room.
Zove se Seo A-ri, zar ne?
Ima dobar smisao za modu. Sve što smo ponudili odmah se rasprodalo.
Nema šanse da je to zbog robe. To je zbog tvog imena.
Uglavnom, znaš dogovor? Osam naprema dva.
Dala sam ti informacije o artiklima. Valjda ćeš me nagraditi.
Naravno, nisam muktašica.
Da, javit ću ti se.
Baš krasno.
A maloprije je glumila najbolju prijateljicu Seo A-ri.
Tko na ovom svijetu ima prave prijatelje?
-Yu-ri. -Dolazim. Počni dijeliti.
Kažem vam da ne možete.
-Samo moram vidjeti vašu šeficu. -Stanite!
Otići ću nakon što vidim vašu šeficu.
-Što se zbiva? -Pa…
Ispričavam se.
Hej…
Hwang Yu-ri, direktorica Besta Rooma?
Ja sam Seo A-ri.
-U redu je. Možeš ići. -Da, gospođo.
Seo A-ri, kažeš. Seo A-ri…
-Znamo li se? -Zasigurno znate Ari.&.
Ekskluzivno ste kupili artikle koje sam odabrala u Dongdaemunu.
Na vrlo prljav način.
Draga moja.
Vrlo si nepristojna.
„Draga”?
Kakve su to manire? Zvučiš priprosto.
-Što? Hej, ti… -Što god.
Došla sam ti nešto reći pa šuti i slušaj.
Sredila si me jednom i nikad više.
Ne znam koliko si moćna u ovom svijetu,
no ako opet učiniš nešto slično, neću pustiti da samo prođe.
A sad kad smo se upoznale, dat ću ti svoje mišljenje.
Koristiš svoju nezasluženu moć
da gaziš, kradeš, šefuješ i maltretiraš?
Kako nezrelo, jadno i bijedno.
Nisi takva faca kakva misliš da jesi.
Ne mogu ovo više slušati.
Što? „Nezrelo” i „jadno”?
-Jesi li završila? -Jesam.
Završila sam.
Hej!
Pitala sam se zašto je Oh Min-hye tražila da te zgazim. Sad vidim.
Ne znaš gdje ti je mjesto.
Jebote, nikad nisam vidjela tako ćaknutu kučku.
„Šefujem”? „Maltretiram”?
Naravno da šefica šefuje. Što bih trebala, pognuti se?
Hej, gđice Seo A-ri,
velika sestro A-ri,
osjećaš se zakinuto?
Život nije fer. Postani uspješna.
Dođi do vrha i onda šefuj drugima.
Borila sam se svim silama da dođem do ovog gdje jesam,
tako da mogu šefovati, kao što kažeš.
Ne mislim da sam faca.
Ja jesam faca!
A ti si nitko i ništa.
Kako se usuđuješ davati mi lekciju o životu?
Hej, počni dijeliti.
Luda kučka odnijela mi je sav peh. Osjećam da ću danas razvaliti!
Bbb,
ima li još informacija o Hwang Yu-ri? Koliko god sitnih. Bilo što će pomoći.
IMAŠ NOVU PORUKU
TIPKA…
-Što ti to radiš? -Imate slobodno mjesto.
Zabavnije je igrati s više ljudi, zar ne?
I ja znam igrati Hold'em poker.
Što je? Je li ti neugodno?
Ili se bojiš?
Ovo je igra između prijateljica.
U redu je. Zaigrajmo.
Imaš li ti uopće novca?
-Ne igram dosadne igre s malim ulogom. -A da?
Onda…
Je li ovo dovoljno za zabavu?
Što čekaš? Počni dijeliti.
Ulažem 20 000.
Pratim.
Odustajem.
Podižem.
Petsto tisuća.
Pratim.
Odustajem.
Jedan milijun.
Pratim.
Dva milijuna.
Zar si prolupala?
Znaš li uopće pravila?
Bez ograničenja. Ne mogu li ulagati koliko želim?
Pratim.
-Pet milijuna. -Hej!
Došla si se kockati?
Ovo je jebena igra!
Ne, za mene je ovo ozbiljna partija,
a moji ulozi cijena su tvog tijela.
-Molim? -Elitni eskort.
Slavne ličnosti, pobjednice izbora ljepote.
Posrednici elitnih eskort dama prave popis žena poput tebe
i onda ga šalju moćnicima.
Nisi li tako ti uspjela, Yu-Ri?
Počela si s petsto tisuća pa išla sve do pet milijuna.
Prodavala si tijelo, zatim odjeću pa preko veze došla na TV.
-Eto to je Besta Room! -Začepi!
Ulagala sam točno toliko za koliko si prodavala svoje tijelo!
Borila si se svim silama da dođeš dovde? Tako i ja.
Uvijek sam se borila
i nikad neću ustuknuti pred borbom.
Pokaži karte. Nisi li rekla da dođem do vrha?
Misliš da me možeš pobijediti?
Prijevod titlova: Dag Drempetić-Čonkić